## Pravilnik o načinu i uvjetima polaganja stručnog ispita odgojitelja i stručnih suradnika u dječjem vrtiću

### NN 133/1997 (10.12.1997.), Pravilnik o načinu i uvjetima polaganja stručnog ispita odgojitelja i stručnih suradnika u dječjem vrtiću

# **MINISTARSTVO PROSVJETE I ŠPORTA**

Na temelju članka 28., stavka 3. Zakona o predškolskom odgoju i naobrazbi
("Narodne novine", broj 10/97), ministar prosvjete i športa donosi

## **PRAVILNIK**

### **O NAČINU I UVJETIMA POLAGANJA STRUČNOG ISPITA ODGOJITELJA I STRUČNIH SURADNIKA U DJEČJEM VRTIĆU**

I. TEMELJNE ODREDBE

Članak 1.

Ovim se Pravilnikom određuju sadržaj, način i uvjeti ostvarivanja pripravničkog
staža i polaganja stručnog ispita odgojitelja i stručnih suradnika u dječjem
vrtiću.

Članak 2.

Svrha je pripravničkog staža i polaganja stručnog ispita osposobiti
odgojitelje i stručne suradnike za stručno i samostalno obavljanje zadaća.

Članak 3.

Stručnu potporu i nadzor nad ustrojstvom i provedbom stažiranja i polaganja
stručnog ispita odgojitelja i stručnih suradnika provodi Ministarstvo prosvjete
i športa.

Članak 4.

Stažirati i polagati stručni ispit imaju pravo i obvezu odgojitelji
i stručni suradnici u svim dječjim vrtićima, uključujući vjerske i privatne
dječje vrtiće, i to:

1. pripravnici, zaposleni na neodređeno ili određeno vrijeme s punim
radnim vremenom

2. pripravnici, zaposleni na neodređeno ili određeno vrijeme s nepunim
radnim vremenom

3. pripravnici s radnim iskustvom

4. pripravnici volonteri

5. zaposlenici u drugim ustanovama, trgovačkim društvima koji na temelju
ugovornog odnosa s vrtićem ostvaruju odgojno-
-naobrazbenu djelatnost u svojoj struci (vanjski suradnici).

Članak 5.

Pripravnik u predškolskom odgoju i naobrazbi je odgojitelj i stručni
suradnik bez radnog iskustva u struci.

Pripravnikom iz stavka 1. ovog članka smatra se i odgojitelj i stručni
suradnik koji je, prije nego što se zaposlio u vrtiću, na poslovima i zadaćama
odgojitelja i stručnog suradnika, stekao najmanje 12 mjeseci radnog iskustva
u svojoj struci izvan vrtića.

Pripravnik volonter u predškolskom odgoju i naobrazbi je odgojitelj
i stručni suradnik koji, na temelju sklopljenog ugovora ili sporazuma s
vrtićem, ostvaruje program pripravničkog staža.

II. STAŽIRANJE PRIPRAVNIKA

Članak 6.

Stažiranje pripravnika, pripravnika iz članka 5., stavka 2. i pripravnika
volontera (u daljem tekstu - pripravnika) ostvaruje se na temelju programa
koji predlaže povjerenstvo za stažiranje, a donosi ga ovlašteno stručno
tijelo vrtića (odgojiteljsko vijeće).

Zadaća je povjerenstva izraditi prijedlog programa stažiranja, pružati
pripravniku pedagošku, metodičku i svaku drugu pomoć te pratiti njegovo
napredovanje.

Povjerenstvo za stažiranje čine:

- ravnatelj vrtića u svojstvu predsjednika

- mentor pripravnika

- stručni suradnik vrtića.

Povjerenstvo imenuje ravnatelj vrtića.

Sadržaj i način rada povjerenstva, propisuje se poslovnikom o radu povjerenstva
za stažiranje. Poslovnik donosi Ministarstvo prosvjete i športa.

Evidenciju o ostvarivanju programa pripravničkog staža, u pravilu, vodi
mentor.

Ako vrtić nema odgojitelja u zvanju mentora, ravnatelj može imenovati
za mentora odgojitelja istog ili višeg stupnja stručne spreme od pripravnika,
s položenim stručnim ispitom ili onog koji nema obvezu polagati stručni
ispit, a uživa ugled vrsnog odgojitelja.

Ako mentora nije moguće imenovati u vrtiću u kojem pripravnik stažira,
mentor se bira iz drugog vrtića.

Članak 7.

Program pripravničkog staža počinje se ostvarivati danom početka radnog
odnosa, ostvarivanjem ugovornog odnosa, odnosno danom početka volontiranja.

Cjeloviti program stažiranja vrtić je obvezan donijeti najkasnije 15
dana od zasnivanja radnog odnosa pripravnika.

Članak 8.

Nakon početka rada pripravnika, uključujući volontiranje, vrtić je obvezan:

- imenovati povjerenstvo za stažiranje

- prijaviti stažiranje Ministarstvu prosvjete i športa (na tiskanici
PO-1) najkasnije 15 dana od početka rada (volontiranja) pripravnika

- izraditi program pripravničkog staža i predložiti ga odgojiteljskom
vijeću na usvajanje.

Članak 9.

Obvezni sadržaji programa pripravničkog staža su:

1. Ustav RH

2. Zakon o predškolskom odgoju i naobrazbi

3. Programsko usmjerenje odgoja i obrazovanja predškolske djece

4. Drugi propisi iz područja predškolskog odgoja i naobrazbe

5. Opći i stručni akti vrtića.

6. Poznavanje specifičnih osobina, potreba i zakonitosti razvoja djeteta
predškolske dobi

- zadaća i sadržaja njege, odgoja i naobrazbe djece predškolske dobi;

- organizacijsko-materijalnih uvjeta ostvarenja procesa njege, odgoja
i naobrazbe djece predškolske dobi;

- interakcijsko-komunikacijskih odnosa odgojitelja, djece i roditelja

- planiranje, programiranje, pripremanje i ostvarivanje programa njege,
odgoja i naobrazbe te praćenje, procjenjivanje i evaluiranje ostvarenja
programa

- vođenje pedagoške dokumentacije.

Pripravnik je obvezan djelatno sudjelovati u svim oblicima stručnog
usavršavanja, posebice onima koji su namijenjeni pripravnicima.

Program stažiranja pripravnika-stručnih suradnika, osim navedenoga obuhvaća
i posebne poslove iz godišnjeg programa rada stručnih suradnika.

Članak 10.

Pripravnici (osim pripravnika volontera) obvezni su biti nazočni radu
mentora - najmanje 30 sati tijekom stažiranja, a mentor je obvezan biti
nazočan na radu pripravnika - najmanje 10 sati.

Pripravnici volonteri obvezni su biti nazočni radu mentora - najmanje
60 sati tijekom stažiranja.

Pripravnici stručni suradnici surađuju s mentorom na poslovima iz mentorova
djelokruga - najmanje 30 sati tijekom stažiranja.

Članak 11.

Povjerenstvo za stažiranje bit će nazočno aktivnostima pripravnika odgojitelja
najmanje dva puta. Stručni će suradnik biti nazočan radu pripravnika najmanje
dva puta.

Povjerenstvo, u pravilu, radi u punom sastavu.

Članak 12.

Ako pripravnik tijekom pripravničkog staža prijeđe u drugi vrtić, stažiranje
se nastavlja u vrtiću u koji je prešao. Vrtić u kojem je ostvaren dio pripravničkog
staža obvezan je o promjeni odmah izvijestiti Ministarstvo prosvjete i
športa i sastaviti izvješće o ostvarenom dosadašnjem stažu (tiskanica -
PO-2).

Jedan primjerak izvješća šalje se, zajedno s drugom dokumentacijom,
u vrtić gdje se pripravnik zaposlio ili mu se predaje osobno zbog dalje
uporabe.

Jedan se primjerak izvješća, zajedno s drugim dokumentima, dostavlja
Ministarstvu prosvjete i športa u vrijeme prijavljivanja pripravnika za
polaganje stručnog ispita.

Članak 13.

Tijekom ostvarivanja programa stažiranja i polaganja stručnog ispita
pripravnik iz članka 5., stavka 2. ima pravo na koeficijent za obračun
plaće, koji je primjeren njegovoj stručnoj spremi i stečenom radnom stažu.

Članak 14.

Pripravnik koji nije uspješno završio pripravnički staž, mora biti obaviješten
o razlozima neuspjeha.

U opravdanim slučajevima (dulje bolovanje, vojna obveza, rodiljni dopust
i sl.) pripravničko se stažiranje prekida, a nastavlja se kad navedeni
razlozi prestanu, o čemu vrtić mora pravodobno izvijestiti Ministarstvo
prosvjete i športa.

III. POSTUPAK POLAGANJA STRUČNOG ISPITA

Članak 15.

Svrha je stručnog ispita ustanoviti osposobljenost pripravnika za samostalno
obavljanje odgojiteljskog poziva, odnosno poziva stručnog suradnika.

Članak 16.

Stručni se ispit polaže pred ispitnim povjerenstvom koje čine:

- profesor metodike

- profesor hrvatskog jezika

- mentor, savjetnik za predškolski odgoj i naobrazbu Ministarstva prosvjete
i športa ili istaknuti stručnjak praktičar

- ravnatelj vrtića u kojem se polaže ispit

- odgojitelj ili stručni suradnik iz vrtića u kojem se polaže ispit.

Članak 17.

Predsjednika i članove ispitnog povjerenstva imenuje Ministarstvo prosvjete
i športa.

Ustroj, način i uvjeti rada povjerenstva uređuju se poslovnikom o radu
povjerenstva za polaganje stručnog ispita.

Poslovnik donosi Ministarstvo prosvjete i športa.

Članak 18.

Članovi ispitnog povjerenstva za obavljanje poslova u svezi sa stručnim
ispitima, odnosno za rad u ispitnom povjerenstvu, imaju pravo na naknadu.

Članak 19.

Broj ispitnih povjerenstava i njihovo sjedište određuje Ministarstvo
prosvjete i športa.

Ispitni rokovi su: rujan, studeni, siječanj, ožujak i svibanj.

Članak 20.

Nakon ostvarenog programa pripravničkog staža, vrtić prijavljuje pripravnika
za stručni ispit.

Ispit se prijavljuje Ministarstvu prosvjete i športa na tiskanici PO-3.

U privitku prijavnice prilaže se:

- izvješće povjerenstva o rezultatima stažiranja (tiskanica PO-2)

- ovjerena preslika diplome o stečenoj naobrazbi

- potvrda o radnom iskustvu (za pripravnike s radnim iskustvom).

Ispit se prijavljuje najkasnije 30 dana prije ispitnog roka.

Članak 21.

Pripravnik iz članka 5., stavka 2., koji polaže stručni ispit, a koji
je položio stručni ispit u matičnoj struci izvan sustava predškolskog odgoja
i naobrazbe, nema obvezu polagati one dijelove ispita koji su po sadržaju
istovjetni sadržajima stručnog ispita.

Pripravnik može biti oslobođen polaganja dijela stručnog ispita samo
ako to dokaže valjanom ispravom (potvrdom ustanove u kojoj je polagao stručni
ispit u matičnoj struci). Presliku isprave dužan je priložiti uz prijavnicu
za stručni ispit.

Odluku o ispunjavanju uvjeta iz stavka 1. i 2. ovog članka donosi ministar
prosvjete i športa.

Članak 22.

Troškovi za prvo polaganje stručnog ispita podmiruju se iz sredstava
dječjeg vrtića u svoti koju odredi Ministarstvo prosvjete i športa.

Za ponovno polaganje stručnog ispita, ili dijela ispita, dostavlja se
nova prijavnica i dokaz (uplatnica) o plaćenim troškovima ponovnog polaganja
ispita.

Troškove ponovnog polaganja stručnog ispita snosi pripravnik u svoti
koju utvrdi Ministarstvo prosvjete i športa.

Članak 23.

Stručni ispit obuhvaća:

- za odgojitelja - pisani rad, praktični rad s djecom i usmeni ispit

- za stručnog suradnika - pisani rad, praktični rad primjeren poslovima
koje suradnik obavlja i usmeni ispit.

Članak 24.

Stručni ispit polaže se na temelju programa koji donosi Ministarstvo
prosvjete i športa.

Članak 25.

Za pisani rad predviđeno je najviše 4 sata, a usmeni dio ispita može
trajati najviše 40 minuta.

Članak 26.

Pristupnik na ispitu postiže uspjeh koji se iskazuje riječima: "zadovoljava",
"uspješan", "vrlo uspješan", "izvrstan", "ne zadovoljava", a opći uspjeh
iskazuje se riječima: "izvrstan", "vrlo uspješan", "uspješan", "zadovoljava",
"ne zadovoljava".

Pripravnik koji nije zadovoljio, upućuje se na ponovno polaganje stručnog
ispita.

Članak 27.

Pripravnik koji je iz pisanog rada ili praktičnog rada (ili prikaza)
ocijenjen ocjenom "ne zadovoljava", ne može polagati usmeni dio ispita.

Prilikom ponovnog polaganja pripravnik polaže samo onaj dio ispita koji
nije zadovoljio.

Članak 28.

O stručnom ispitu vodi se zapisnik (tiskanica PO - 4), a potpisuju ga
predsjednik i članovi ispitnog povjerenstva.

Članak 29.

Podaci o pripravniku koji polaže stručni ispit vode se u središnjoj
evidenciji u Ministarstvu prosvjete i športa.

Članak 30.

Pripravnici, koji su uspješno položili stručni ispit, dobivaju potvrdu
o položenom stručnom ispitu (tiskanica PO - 5).

Nakon ubilježbe podataka u središnju evidenciju pripravnik dobiva svjedodžbu
o položenom stručnom ispitu (tiskanica PO - 6). Svjedodžbu izdaje Ministarstvo
prosvjete i športa.

Članak 31.

Tiskanice PO (1-6) sastavni su dio ovog pravilnika.

Članak 32.

Odgojitelji i stručni suradnici iz 1. stavka ovog članka mogu, ako to
žele, polagati stručni ispit, s tim da nemaju obvezu dokazivati ostvareni
program pripravničkog staža. U privitku prijavnice prilažu:

- ovjerenu presliku diplome o stečenoj naobrazbi

- potvrdu o radnom iskustvu

- pregled stručnog usavršavanja

- pregled kretanja u službi s osvrtom na postignute rezultate u odgojno-naobrazbenom
radu.

Članak 33.

Ovaj pravilnik stupa na snagu osmog dana od dana objave u "Narodnim
novinama".

Klasa: 601-01/97-01/302
Urbroj: 532/1-97-1
Zagreb, 12. studenog 1997.

Ministrica
**Ljilja Vokić, prof.,** v. r.

*Tiskanica* PO-1

------------------------------------

------------------------------------

(naziv vrtića, adresa, broj telefona)

**PRIJAVNICA
Ministarstvu prosvjete i športa za stažiranje
odgojitelja i stručnih suradnika pripravnika
dječjih vrtića**

1. OSOBNI PODACI O PRIPRAVNIKU

ime (ime oca) prezime -------------------------------------------------------------------------------

djevojačko prezime  ---------------------------------------------------------------------------------

nadnevak rođenja ------------------------------------------------------------------------------------

mjesto - država rođenja ------------------------------------------------------------------------------

narodnost - državljanstvo  ----------------------------------------------------------------------------

adresa stana  ------------------------------------------------------------------------------------------

završena škola - fakultet -------------------------------------------------------------------------------

mjesto i nadnevak diplomiranja ------------------------------------------------------------------------

struka-zvanje ------------------------------------------------------------------------------------------

nadnevak zasnivanja radnog odnosa u ovom vrtiću -----------------------------------------------------

2. PODACI O RADNOM ISKUSTVU

Pripravnik će obavljati pripravnički staž kao:

a) pripravnik bez radnog iskustva u struci zaposlen u vrtiću:

1. na neodređeno vrijeme

2. na određeno vrijeme

b) pripravnik iz članka 5., stavka 2. - najmanje 12 mjeseci radnog iskustva
u svojoj struci izvan vrtića zaposlen u vrtiću:

1. na neodređeno vrijeme

2. na određeno vrijeme

c) volonter

3. PODACI O STAŽIRANJU

Do sada je pripravnik ostvario pripravnički staž od ----- mjeseci i
----- dana, i to u vrtiću (vrtićima);

1. -----------------------------, ----- mj, i ----- dana

2. -----------------------------, ----- mj, i ----- dana

3. -----------------------------, ----- mj, i ----- dana

Do sada je pripravnik s radnim iskustvom stekao ukupno radno iskustvo
izvan vrtića ----- god. ----- mj. ----- dana

U ovom vrtiću stažirat će od -------- do -------- .

Pripravnik odgojitelj stažira u:

a) programu  -------------------------

b) dobnoj skupini ---------------------

Pripravnik stručni suradnik stažira iz (područje rada): -----------------------------------------------------

4. Podaci o članovima povjerenstva za stažiranje:

a) ime i prezime ravnatelja vrtića: ---------------------
stručna sprema ---------- zvanje  -----------------------

b) ime i prezime mentora: -------------------------- stručna sprema
---------- zvanje  -----------------------

ime i prezime stručnog suradnika: ---------------- stručna sprema  ----------
zvanje -----------------------

NAPOMENA:

U --------------- , -------  M.P.  --------------------

(ravnatelj)

*Tiskanica* PO-2

------------------------------------

------------------------------------

(naziv vrtića, adresa, broj telefona)

**IZVJEŠĆE
O REZULTATIMA STAŽIRANJA
PRIPRAVNIKA**

1. OSOBNI PODACI O PRIPRAVNIKU

ime (ime oca) prezime ---------------------------------------------------------------------------------------

djevojačko prezime  -----------------------------------------------------------------------------------------

nadnevak rođenja -------------------------------------------------------------------------------------------

mjesto - država rođenja -------------------------------------------------------------------------------------

narodnost - državljanstvo -----------------------------------------------------------------------------------

adresa stana  ------------------------------------------------------------------------------------------------

završena škola - fakultet ------------------------------------------------------------------------------------

mjesto i nadnevak diplomiranja -----------------------------------------------------------------------------

struka - zvanje ----------------------------------------------------------------------------------------------

nadnevak zasnivanja radnog odnosa u ovom vrtiću ----------------------------------------------------------

2. OPĆI PODACI O STAŽIRANJU

a) kraći prikaz radnog odnosa (ili volontiranja) tijekom kojeg je obavljeno
stažiranje (početak, mogući prekidi i razlozi prekida stažiranja, vrtići
u kojima je obavljeno stažiranje i dr.)

b) podaci o povjerenstvu za stažiranje i njegovu radu (sastav, nazočnost
pripravnikovu radu, problemi, ocjena rada povjerenstva i sl.)

3. PROPISI IZ PODRUČJA PREDŠKOLSKOG ODGOJA I NAOBRAZBE I PEDAGOŠKA DOKUMENTACIJA

a) Kraći prikaz ostvarenja općeg dijela programa stažiranja (poznavanje
Ustava RH, Zakona o predškolskom odgoju i naobrazbi, programskog usmjerenja
odgoja i obrazovanja predškolske djece, općih i stručnih akata vrtića,
poznavanje obveza i prava djelatnika i dr.)

b) Poznavanje i vođenje pedagoške dokumentacije u smislu pravodobnosti,
funkcionalnosti, vrijednosti, vođenje dnevnika stažiranja i dr.)

4. OPĆI PEDAGOŠKI POSLOVI

a) neposredni rad s djecom (zadovoljavanje potreba i podupiranje razvojnih
mogućnosti djece, promišljanje zadaća i sadržaja, unapređenje organizacijsko-materijalnih
uvjeta i uspješnost interakcije i komunikacije s djecom)

b) suradnja s roditeljima (uspješnost suradnje s roditeljima glede organizacije
različitih oblika i načina vođenja pojedinačnih i skupnih susreta s roditeljima)

c) programiranje i vrednovanje rada (samostalno planiranje i programiranje
rada, pravodobno i svrhovito pripremanje za rad, stalna sposobnost praćenja,
procjenjivanja i vrednovanja programa i vlastitog sudjelovanja u njemu)

d) posebni pedagoški poslovi stručnog suradnika (u odnosu prema djeci,
odgojiteljima, roditeljima i drugim čimbenicima koji sudjeluju u odgojno-naobrazbenom
procesu).

5. STRUČNI POSLOVI

a) stručno usavršavanje (djelatno sudjelovanje u svim oblicima stručnog
usavršavanja u vrtiću i izvan njega, praćenje pedagoške literature i periodike,
objavljeni radovi, predavanja i sl.)

b) Program stažiranja (način i uspješnost uvođenja u rad - zalaganje,
nazočnost radu mentora - broj sati i vrsta djelatnosti, broj, vrsta i ocjena
samostalno održanih oglednih djelatnosti u nazočnosti mentora, stručnog
suradnika i povjerenstva za stažiranje i dr.)

c) ostali poslovi (rad u stručnim skupinama i sl.)

6. ZAKLJUČNA NAPOMENA O PRIPREMLJENOSTI PRIPRAVNIKA ZA SAMOSTALAN RAD
I POLAGANJE STRUČNOG ISPITA

U -------------- , ---------

ČLANOVI POVJERENSTVA ZA STAŽIRANJE

1.  -----------------------

(ravnatelj)

2.  -----------------------

(mentor pripravnika)

3.  -----------------------

(stručni suradnik)

*Tiskanica* PO-3

------------------------------------

------------------------------------

(naziv vrtića, adresa, broj telefona)

**PRIJAVNICA
MINISTARSTVU PROSVJETE I ŠPORTA
ZA POLAGANJE STRUČNOG ISPITA
ODGOJITELJA I STRUČNIH SURADNIKA
DJEČJIH VRTIĆA**

1. OSOBNI PODACI O PRIPRAVNIKU

ime (ime oca) prezime ---------------------------------------------------------------------------------

djevojačko prezime  -----------------------------------------------------------------------------------

nadnevak rođenja -------------------------------------------------------------------------------------

mjesto - država rođenja -------------------------------------------------------------------------------

narodnost - državljanstvo -----------------------------------------------------------------------------

adresa stana ------------------------------------------------------------------------------------------

završena škola - fakultet ------------------------------------------------------------------------------

mjesto i nadnevak diplomiranja -----------------------------------------------------------------------

struka - zvanje ---------------------------------------------------------------------------------------

nadnevak zasnivanja radnog odnosa u ovom vrtiću ----------------------------------------------------

2. Ukupno pripravnikovo radno iskustvo u struci iznosi: ------- god.,
------- mj., ------- dana

Radni staž izvan struke (vrijeme, mjesto)

---------------------------------------------------
---------------------------------------------------

3. Pripravnik je u ovom vrtiću stažirao od ------- do -------

Ostatak pripravničkog staža od ------ mjeseci i ------ dana, ostvario
je u:

-----------------------------, ----- mj, ----- dana

-----------------------------, ----- mj, ----- dana

4. Pripravnik se prijavljuje za polaganje stručnog ispita iz (područje
rada - vrsta djelatnosti)

1. ---------------------------------------------------------------------------------------------------

2. ---------------------------------------------------------------------------------------------------

5. Ispit se prijavljuje za ispitni rok:

a) rujan

b) studeni

c) siječanj

d) svibanj

6. Prijavnici se prilaže:

a) ovjerena preslika diplome o stečenoj naobrazbi

b) izvješće povjerenstva za stažiranje o rezultatima stažiranja

c) dokaz o podmirenim troškovima ispita (za ponovljeni dio    ispita)

d) --------------------------------------------------------------------

e) --------------------------------------------------------------------

U ------------------------- , --------------

Pripravnik: Ravnatelj vrtića:

-------------------- ---------------------

(vlastoručni potpis) M. P. (vlastoručni potpis)

*Tiskanica* PO-4

REPUBLIKA HRVATSKA

MINISTARSTVO PROSVJETE I ŠPORTA

Povjerenstvo za polaganje stručnog ispita

------------------------------------
(struka iz koje se polaže ispit)

**ZAPISNIK
O POLAGANJU STRUČNOG ISPITA ODGOJITELJA I STRUČNIH SURADNIKA
DJEČJIH VRTIĆA**

1. OSOBNI PODACI O PRIPRAVNIKU

ime (ime oca) prezime --------------------------------------------------------------------------------------

djevojačko prezime  ---------------------------------------------------------------------------------------

nadnevak rođenja ------------------------------------------------------------------------------------------

mjesto - država rođenja ------------------------------------------------------------------------------------

narodnost - državljanstvo ----------------------------------------------------------------------------------

adresa stana -----------------------------------------------------------------------------------------------

završena škola - fakultet -----------------------------------------------------------------------------------

mjesto i nadnevak diplomiranja ----------------------------------------------------------------------------

struka - zvanje --------------------------------------------------------------------------------------------

nadnevak zasnivanja radnog odnosa u ovom vrtiću ---------------------------------------------------------

2. Povjerenstvo je utvrdilo da pripravnik ispunjava propisane uvjete
i da će polagati stručni ispit u ispitnom roku od ------- do -------- u
Dječjem vrtiću ---------------------------

I. PISANI RAD

Pripravnik je počeo pisati pisani rad ------------, u -------.

(nadnevak)   (sat)

Tema: -----------------------------------------------

------------------------------------------------------

Nazočni član povjerenstva: --------------------------

Rezultati pisanog rada (osvrt):

1. Pismenost:

---------------------------------------------------------------------------------------------------------------------

----------------------------------------------------------------------------------------------------------------------

--------- -------------------------------------------------------------------------------------------------------------

Uspjeh: ----------------

2. Stručno-pedagoška razina obrađene teme: --------------------------------------------------------------------------------------------------------------------------

--------------------------------------------------------------------------------------------------------------------------

--------------------------------------------------------------------------------------------------------------------------

Uspjeh: ---------------

3. Uspjeh pisanog rada (1+2): ------------------------

II. PRAKTIČNI RAD

Pripravnik je ------------------ ostvario praktični rad iz

 (nadnevak)

-------------------------------  u skupini ------------,

     (područje rada-vrsta djelatnosti)

Dječjeg vrtića ----------------------------------------.

Tema praktičnog rada:

-----------------------------------------------------------

------------------------------------------------------------

Nazočni članovi povjerenstva:

----------------------------------------

----------------------------------------

----------------------------------------

Osvrt na održani praktični rad:

--------------------------------------------------------------------------------------------------------------

--------------------------------------------------------------------------------------------------------------

--------------------------------------------------------------------------------------------------------------

--------------------------------------------------------------------------------------------------------------

Uspjeh: ---------------

III. USMENI ISPIT

Pripravnik je plagao usmeni ispit dne --------------.

Postavljena pitanja:

1. ----------------------------------------------------------------------------------------------------------

2. ----------------------------------------------------------------------------------------------------------

3. ----------------------------------------------------------------------------------------------------------

Nazočni članovi povjerenstva:

----------------------------------------

----------------------------------------

----------------------------------------

Uspjeh: ---------------

U ------------, ------------

PREDSJEDNIK ISPITNOG ČLANOVI ISPITNOG

POVJERENSTVA POVJERENSTVA

------------------------- -------------------------

-------------------------

-------------------------

-------------------------

-------------------------

*Tiskanica* PO-5

REPUBLIKA HRVATSKA

MINISTARSTVO PROSVJETE I ŠPORTA

Kl. oznaka:

Urbroj:

Na temelju čl. 30. Pravilnika o stažiranju i polaganju stručnog ispita
odgojitelja i stručnih suradnika u dječjem vrtiću (NN, br. 10/97) izdaje
se

**POTVRDA
O POLOŽENOM STRUČNOM ISPITU**

1. OSOBNI PODACI O PRIPRAVNIKU

ime (ime oca) prezime ---------------------------------------------------------------------------------

djevojačko prezime  -----------------------------------------------------------------------------------

nadnevak rođenja -------------------------------------------------------------------------------------

mjesto - država rođenja -------------------------------------------------------------------------------

narodnost - državljanstvo ------------------------------------------------------------------------------

adresa stana -------------------------------------------------------------------------------------------

završena škola - fakultet -------------------------------------------------------------------------------

mjesto i nadnevak diplomiranja ------------------------------------------------------------------------

struka - zvanje -----------------------------------------------------------------------------------------

nadnevak zasnivanja radnog odnosa u ovom vrtiću -----------------------------------------------------

2. Pripravnik/ca ---------------------------------------------------------------------------------------

(ime i prezime)

položio-la je ----------------- u -----------------------

       (nadnevak) (mjesto)

stručni ispit za zvanje ----------------------------------.

Ova potvrda vrijedi do izdavanja svjedodžbe o položenom stručnom ispitu,
a najdulje šest mjeseci od dana njezina izdavanja.

PREDSJEDNIK ISPITNOG
POVJERENSTVA

----------------------------

U ------------, ------------

*Tiskanica* PO-6

REPUBLIKA HRVATSKA

MINISTARSTVO PROSVJETE I ŠPORTA

Evidencijska knjiga  -------------------

Klasa --------------

Ur.broj -------------

**SVJEDODŽBA
O POLOŽENOM STRUČNOM ISPITU**

-------------------------------,  --------------------

  (ime, ime oca, prezime)               (djevojačko prezime)

rođen/a ----------,  mjesto ---------, država ------------,

narodnost ----------------, državljanstvo ----------------

položio/la je na temelju članka 28. Zakona o predškolskom odgoju i naobrazbi
(NN, br. 10/97) stručni ispit:

------------------------ u ------------------------

         (nadnevak)                    (mjesto)

za zvanje  --------------------------------------------

s općim uspjehom ---------------------------

U ------------, ------------

M.P. POMOĆNIK MINISTRA

------------------------

Pravilnik, NN 133/1997-1925
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)